Kayan Jama'a

Littafin karatu a sauƙaƙe - Mataki na 4

Hausa

Zuwa ga malamai da iyaye:

Kafin a fara amfani da wannan tsarin  koyon karatu, dole sai ɗalibi ya: •    San amon sautukan haruffan Hausa; •    Iya gane kalmomin da aka saba da su.

Kayan Jama'a

Hausa Nigeria

Copyright © 2017, Enabling Writers Project - American University of Nigeria http://creativecommons.org/licenses/by/4.0/ http://creativecommons.org/licenses/by/4.0/ An yarda ka yi amfani da wannan aikin ta wajen harkar kasuwanci. Kana iya ɗaukar aikin nan a yadda ya ke ko ka yi ƙari akai. Dole ne ka ajiye haƙƙin mallaka da kuma alaƙanta aiki ga marubuta, masu zayyana da sauran su. ISBN

Grace Malgwi Writing Trainer/Collection Editor

Prof Salisu Yakasai and Prof Lawan D Yalwa Hausa Language Consultants

Nas Yakubu Bloom Trainer

Story Writers Husaini Adamu; Adamu Babbikoi; Garba Mohammed Dantsoho; Jalauddeen Ibrahim Maradun; Yasalu Haruna; Muhammed Umar Deba; Idris Hamid; Ibrahim Baraya; Dahiru A Yelwa; Mansur Isah Buhari; Grace Malgwi

Illustration from International Illustration:The Art of Reading 3.0 Copyright:  SIL International 2009

Garin Gayam ya shahara da noman abarba.

Malam Ado ne sarkin noma.

Ado mutum ne mai hanɗama.

Duk taimako da aka samu ba ya rabawa.

Komai aka kawo ɓoyewa yake yi.

Manoma suka yi ƙarar Ado gun Hakimi.

Hakimi ya aika a kira shi.

Sarkin noma Ado bai amsa gayyata ba.

Ran Hakimi ya ɓaci sosai.

Sarkin dogarai ya fusata ya je da kansa.

Hakimi ya fusata da ganin Ado.

Hakimi ya tambayi Ado yadda aka raba taki.

Takin da aka samu wa jama'a.

Ado bai raba taki ba.

Ado ya ɓoye taki.

Hakimi ya umurci Ado ya dawo da taki.

Ado ya dawo da taki duka.

Ado bai ji daɗin hakan ba

Hakimi ya ce jama'a su yi layi.

Layin mata daban.

Layin maza daban.

Layin matasa daban.

Hakimi ya raba taki ga jama'a.

Jama'a sun yi wa Hakimi godiya.

Hakimi ya nuna farin cikinsa.

Mata ma sun yi nasu godiya.

Matasa ma sun yi nasu godiya.

Hakimi ya ce kayan jama'a na jama'a ne.